**21.12.2020. INFORMATIKA 1. RAZRED UČITELJICA IVANA VOTUC**

**PIŠEMO DIGITALNO – VJEŽBANJE**

NA PROŠLOM SATU SMO UČILI O PROGRAMU ZA PISANJE, WORDU.

KADA OTVORIMO PROGRAM WORD, ODABIREMO PRAZAN DOKUMENT KAKO BI MOGLI ZAPOČETI S RADOM I PISANJEM.

NAUČILI SMO DA NAM TREPTAJUĆA CRTICA POKAZUJE GDJE POČINJEMO PISATI NA „PAPIRU“ I KAKO JU POMAKNUTI MIŠEM.

NAUČILI SMO NEKOLIKO VAŽNIH TIPKI KOJE KORISTIMO KADA PIŠEMO U WORDU:

* TIPKA RAZMAK – DUGAČKA TIPKA NA TIPKOVNICI, KORISTIMO JU KAKO BI DODALI RAZMAK IZMEĐU RIJEČI
* TIPKA BACKSPACE – KORISTIMO JU ZA BRISANJE SLOVA
* TIPKA ENTER – KORISTIMO JU KADA ŽELIMO PISATI U NOVOM REDU
* TIPKA SHIFT – KORISTIMO JU KADA ŽELIMO NAPISATI SAMO JEDNO VELIKO SLOVO ILI KADA ŽELIMO NAPISATI UPITNIK I USKLIČNIK. TIPKU SHIFT MORAMO DRŽATI JEDNIM PRSTOM DOK DRUGIM PRSTOM PRITIŠĆEMO ŽELJENO SLOVO ILI ZNAK
* TIPKA CAPS LOCK – KORISTIMO JU KADA ŽELIMO SVA SLOVA PISATI VELIKA. OVU TIPKU NIJE POTREBNO STALNO DRŽATI, PRITISNEMO JU JEDNOM ZA PISANJE VELIKIH SLOVA I DRUGI PUT DOK ŽELIMO PONOVNO PISATI MALA SLOVA

SPOMENULI SMO KAKO U WORDU MORAMO PAZITI KAKO PIŠEMO. REČENICE MORAJU ZAPOČETI VELIKIM SLOVOM I NA KRAJU IMATI TOČKU, UPITNIK ILI USKLIČNIK.

ZADATAK:

U WORD PROGRAMU NAPIŠI TRI REČENICE PO ŽELJI.

SVAKA REČENICA NEKA BUDE U NOVOM REDU.

PRVU REČENICU NAPIŠI SAMO MALIM SLOVIMA I NEKA ZAVRŠI TOČKOM.

DRUGU REČENICU NAPIŠI TAKO DA JE SAMO PRVO SLOVO U PRVOJ RIJEČI REČENICE VELIKO I NEKA REČENICA ZAVRŠI USKLIČNIKOM.

TREĆU REČENICU NAPIŠI SAMO VELIKIM SLOVIMA I NEKA REČENICA ZAVRŠI UPITNIKOM.

PRIMJER RJEŠENJA ZADATKA:

danas je lijep i sunčan dan.

Jedva čekam vikend da se mogu igrati sa svojim prijateljima!

HOĆE LI MI DJED MRAZ DONJETI ONU IGRAČKU KOJI ŽELIM?

RIJEŠI PRVI ZADATAK U RADNOJ BILJEŽNICI NA 39. STRANICI.